CELEX: 31983R0585
Language: el
Date: 1983-03-14 00:00:00
Title: Κανονισμός (ΕΟΚ) αριθ. 585/83 του Συμβουλίου της 14ης Μαρτίου 1983 για την τροποποίηση των καθεστώτων εισαγωγής που προβλέπονται από τον κανονισμό (ΕΟΚ) αριθ. 3799/81, όσον αφορά ορισμένα προϊόντα καταγωγής Ρουμανίας

Avis juridique important

|

31983R0585

Κανονισμός (ΕΟΚ) αριθ. 585/83 του Συμβουλίου της 14ης Μαρτίου 1983 για την τροποποίηση των καθεστώτων εισαγωγής που προβλέπονται από τον κανονισμό (ΕΟΚ) αριθ. 3799/81, όσον αφορά ορισμένα προϊόντα καταγωγής Ρουμανίας  

Επίσημη Εφημερίδα αριθ. L 071 της 17/03/1983 σ. 0001 - 0002

***** ΚΑΝΟΝΙΣΜΟΣ (ΕΟΚ) αριθ. 585/83 ΤΟΥ ΣΥΜΒΟΥΛΙΟΥ  της 14ης Μαρτίου 1983  για την τροποποίηση των καθεστώτων εισαγωγής που προβλέπονται από τον κανονισμό (ΕΟΚ) αριθ. 3799/81, όσον αφορά ορισμένα προϊόντα καταγωγής Ρουμανίας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι κανονισμός (ΕΟΚ) αριθ. 3799/81 του Συμβουλίου της 15ης Δεκεμβρίου 1981 περί τροποποιήσεως του κανονισμού (ΕΟΚ) αριθ. 3449/80 λόγω της διευρύνσεως των πινάκων των προϊόντων καταγωγής Ρουμανίας, για τα οποία καταργούνται οι ποσοτικοί περιορισμοί κατά την εισαγωγή στην Κοινότητα (1) έχει ορίσει τα καθεστώτα εισαγωγής των προϊόντων καταγωγής Ρουμανίας τα οποία δεν έχουν ελευθερωθεί στο κοινοτικό επίπεδο·  ότι η Μεικτή Επιτροπή, που έχει συσταθεί με τη συμφωνία μεταξύ της Ευρωπαϊκής Οικονομικής Κοινότητας και της Σοσιαλιστικής Δημοκρατίας της Ρουμανίας της 28ης Ιουλίου 1980 (2), συνεδρίασε στο Βουκουρέστι στις 2 και 3 Δεκεμβρίου 1982 και ότι μετά το πέρας των εργασιών της πρότεινε, μεταξύ άλλων μέτρων, την κατάργηση των ποσοτικών περιορισμών στη θέση σε ελεύθερη κυκλοφορία, σε ορισμένα Κράτη μέλη, των προϊόντων καταγωγής Ρουμανίας·  ότι, ύστερα από εξέταση των διαφόρων στοιχείων των μέτρων που προτείνονται από τη Μεικτή Επιτροπή, πρέπει να δοθεί σχετική συνέχεια, λαμβάνοντας, ιδίως, υπόψη το άρθρο 3 παράγραφος 1 της συμφωνίας μεταξύ της Ευρωπαϊκής Οικονομικής Κοινότητας και της Σοσιαλιστικής Δημοκρατίας της Ρουμανίας για το εμπόριο βιομηχανικών προϊόντων (3),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι ποσοτικοί περιορισμοί στη θέση σε ελεύθερη κυκλοφορία των προϊόντων που αναφέρονται στο παράρτημα, καταγωγής Ρουμανίας, καταργούνται στα Κράτη μέλη που αναφέρονται σχετικά με κάθε προϊόν.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 14 Μαρτίου 1983.  Για το Συμβούλιο  Ο Πρόεδρος  H. - W. LAUTENSCHLAGER  (1) ΕΕ αριθ. L 380 της 31. 12. 1981, σ. 1.  (2) ΕΕ αριθ. L 352 της 29. 12. 1980, σ. 2.  (3) ΕΕ αριθ. L 352 της 29. 12. 1980, σ. 5.  ΠΑΡΑΡΤΗΜΑ  Προϊόντα που αναφέρονται στο άρθρο 1  1.2.3.4 //   //   //   //   // Κράτος Μέλος   // Κλάση  του Κοινού  Δασμολογίου  (1982)   // Κώδικας  NIMEXE (1982)   // Προϊόντα   //   //   //   //   // Γερμανία  // 65.01 Α  // 65.01-10  // Κώδωνες δια πίλους μη εσχηματισμένοι, εκ πιλήματος εκ τριχών ή εξ ερίου και τριχών  // Ελλάδα  // ex 40.10  // 40.10-ex 10, ex 90  // Μεταφορικοί ιμάντες και άλλοι ιμάντες μεταδόσεως κινήσεως, μη αρθρωτοί  //   // 73.40 ex Β  // 73.40-61  // Μπίλιαι, σφαίραι και παρόμοια στερεά διαφόρων σχημάτων δια θραυστήρας  //   // 84.06 Γ ex Ι  Δ ex ΙΙ  // 84.06-ex 20, ex 22, ex 24, ex 39, ex 42, ex 46, ex 48, ex 98  // Κινητήρες εκρήξεως (αφή δι' ηλεκτρικού σπινθήρος), δύο χρόνων, κυλινδρισμού πλέον των 10 cm3  Μέρη, μεμονωμένα τεμάχια και εξαρτήματα για κινητήρες εκρήξεως σε δύο χρόνους, κυλινδρισμού πλέον των 10 cm3 και δια κινητήρες εκρήξεως, τεσσάρων χρόνων, κυλινδρισμού πλέον των 150 cm3 και ισχύος 16 hp η ολιγότερον  // Ηνωμένο  Βασίλειο  // 85.15 Α ΙΙΙ β) ex 2  // 85.15-ex 16, ex 17, ex 19  // Δέκται ραδιοφωνίας με τρανζίστορ  //   //   //   //